Mahsulot taqsimoti toʻgʻrisidagi bitimlarni amalga oshirish chora-tadbirlari toʻgʻrisida
(resolution, 2022-11-26)

Mahsulot taqsimoti toʻgʻrisidagi amaldagi bitimlar samarali amalga oshirilishini taʼminlash, shuningdek, ularni amalga oshirish boʻyicha vakolatli organ funksiyalari Oʻzbekiston Respublikasi Energetika vazirligi tomonidan toʻlaqonli bajarilishini taʼminlash uchun zarur shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasi Energetika vazirligining faoliyatini tashkil etish chora-tadbirlari toʻgʻrisida” 2019-yil 1-fevraldagi PQ-4142-son qaroriga muvofiq Oʻzbekiston Respublikasi Iqtisodiyot va sanoat vazirligi va “Oʻzbekneftgaz” AJning quyidagi amalga oshirilayotgan mahsulot taqsimoti toʻgʻrisidagi bitimlar (keyingi oʻrinlarda Mahsulot taqsimoti toʻgʻrisidagi bitimlar deb ataladi) boʻyicha funksiyalari Oʻzbekiston Respublikasi Energetika vazirligiga berilganligi maʼlumot uchun qabul qilinsin: “Oʻzbekneftgaz” milliy xolding kompaniyasi bilan “Zarubejneftegaz” yopiq aksiyadorlik jamiyati va “Gas Project Development Central Asia AG” kompaniyasidan iborat tarkibdagi investorlar konsorsiumi oʻrtasida 2004-yil 14-apreldagi “Shaxpaxti” konini oʻzlashtirishni davom ettirish boʻyicha Mahsulot taqsimoti toʻgʻrisidagi bitim; Oʻzbekiston Respublikasi bilan “Lukoyl” neft kompaniyasi” ochiq aksiyadorlik jamiyati va “Oʻzbekneftgaz” milliy xolding kompaniyasidan iborat tarkibdagi investorlar konsorsiumi oʻrtasida 2004-yil 16-iyundagi Kandim konlar guruhi uchastkasiga, Xauzak va Shodi uchastkalariga, shuningdek, Qoʻngʻirot uchastkasiga nisbatan Mahsulot taqsimoti toʻgʻrisidagi bitim; Oʻzbekiston Respublikasi bilan “Soyuzneftegaz Vostok Limited” kompaniyasi oʻrtasida 2007-yil 23-yanvardagi Oʻzbekiston Respublikasining Janubi-Gʻarbiy Hisor va Ustyurt mintaqasi hududlaridagi konlarga nisbatan Mahsulot taqsimoti toʻgʻrisidagi bitim; Oʻzbekiston Respublikasi bilan “Gas Project Development Central Asia AG”, “Altmax Nolding Ltd”dan iborat tarkibdagi investorlar konsorsiumi oʻrtasida 2007-yil 5-apreldagi Surxondaryo viloyatida gaz-kimyo kompleksi qurilgan holda “Mustaqillikning 25 yilligi koni”da dastlabki qidiruv va konni qazish ishlarini olib borish bilan birga “Oʻzbekiston mustaqilligi” investitsiya blokiga nisbatan Mahsulot taqsimoti toʻgʻrisidagi bitim; Oʻzbekiston Respublikasi bilan “Gazprom EP Interneshnl B.V.” kompaniyasi oʻrtasida 2018-yil 18-oktabrdagi Jel koniga nisbatan Mahsulot taqsimoti toʻgʻrisidagi bitim. 2. Oʻzbekiston Respublikasi Energetika vazirligi — amalga oshiriladigan Mahsulot taqsimoti toʻgʻrisidagi bitimlar doirasida vakolatli organ: Mahsulot taqsimoti toʻgʻrisidagi bitimlarning tomoni sifatida Oʻzbekiston Respublikasi manfaatlari ifodalanishi va himoya qilinishini; Mahsulot taqsimoti toʻgʻrisidagi bitimlar boʻyicha majburiyatlar bajarilishi uchun masʼul boʻlgan davlat boshqaruvi respublika organlari va mahalliy ijro etuvchi hokimiyat organlari faoliyati muvofiqlashtirilishini; Mahsulot taqsimoti toʻgʻrisidagi bitimlarda nazarda tutilgan tartibda investorlar tomonidan majburiyatlar va ishlarni bajarish jadvallari ijro etilishi ustidan nazorat qilinishini; Mahsulot taqsimoti toʻgʻrisidagi bitimlar shartlariga muvofiq Mahsulot taqsimoti toʻgʻrisidagi bitimlar boʻyicha Vazirlar Mahkamasining Yoqilgʻi-energetika va kimyo sohalarini rivojlantirish masalalari kotibiyati, Oʻzbekiston Respublikasi Energetika vazirligi, Iqtisodiy taraqqiyot va kambagʻallikni qisqartirish vazirligi, Moliya vazirligi, Investitsiyalar va tashqi savdo vazirligi hamda Adliya vazirligi vakillaridan iborat boʻlgan Oʻzbekiston tomonidan Boshqaruvchi qoʻmitaning shaxsiy tarkibi belgilanishini; bir oy muddatda Oʻzbekiston Respublikasi Energetika vazirligi huzurida Mahsulot taqsimoti toʻgʻrisidagi bitimlarni amalga oshirish boʻyicha amaldagi guruhlarni birlashtirish, ularning huquqlari va majburiyatlarini, mol-mulki va pul mablagʻlarini Mahsulot taqsimoti toʻgʻrisidagi bitimlarni amalga oshirish boʻyicha yangidan tashkil etilayotgan guruhga berish yoʻli bilan yuridik shaxs maqomiga ega boʻlgan muassasa shaklida Mahsulot taqsimoti toʻgʻrisidagi bitimlarni amalga oshirish boʻyicha guruh tashkil etilishini taʼminlasin. 3. Quyidagilar Oʻzbekiston Respublikasi Energetika vazirligi huzuridagi Mahsulot taqsimoti toʻgʻrisidagi bitimlarni amalga oshirish boʻyicha guruhning asosiy vazifalari etib belgilansin: Mahsulot taqsimoti toʻgʻrisidagi bitimlar doirasida ishlarni amalga oshirish uchun konlarni qazish dasturlari, yillik ish dasturlari va budjetlar ekspert baholanishini tashkil etish; Mahsulot taqsimoti toʻgʻrisidagi bitimlar, konlarni qazish dasturlari, yillik ish dasturlari va budjetlar amalga oshirilishi, shu jumladan, ularni bajarishning belgilangan muddatlari va hajmlariga rioya qilinishi ustidan doimiy monitoring olib borish; Mahsulot taqsimoti toʻgʻrisidagi bitimlarda nazarda tutilgan tartibda investorlarning faoliyati tekshirilishini tashkil etish; Mahsulot taqsimoti toʻgʻrisidagi bitimlar doirasida investor tomonidan ochiladigan qoʻshma hisob raqamlari boʻyicha pul mablagʻlari harakati ustidan nazorat qilish; Mahsulot taqsimoti toʻgʻrisidagi bitimlar doirasida tovarlar (ishlar, xizmatlar)ni xarid qilishga oʻtkazilgan tanlovlar (tenderlar) natijalarini kelishish boʻyicha takliflar tayyorlash va vakolatli organga kiritish; Mahsulot taqsimoti toʻgʻrisidagi bitimlarda nazarda tutilgan shartlarda ishlab chiqarilgan mahsulotni xarid qilishning ustunlik huquqidan foydalanishning maqsadga muvofiqligi toʻgʻrisida vakolatli organga takliflar kiritish; Mahsulot taqsimoti toʻgʻrisidagi bitimlarga va Oʻzbekiston Respublikasi qonunchiligiga muvofiq boshqa vazifalarni bajarish. 6. Oʻzbekiston Respublikasi Energetika vazirligi ikki oy muddatda investorlar bilan muzokaralar olib borsin va ularning natijalari boʻyicha Mahsulot taqsimoti toʻgʻrisidagi tegishli Bitimga ushbu qarordan kelib chiqadigan oʻzgartirish va qoʻshimchalar kiritish boʻyicha takliflar kiritsin. Oʻzbekiston Respublikasi energetika vaziriga Oʻzbekiston Respublikasi nomidan tegishli Mahsulot taqsimoti toʻgʻrisidagi bitimlarga qoʻshimcha bitimni imzolash vakolati berilsin. 7. Vazirliklar va idoralar bir oy muddatda oʻzlari tomonidan qabul qilingan normativ-huquqiy hujjatlarni ushbu qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasi energetika vaziri A.S. Sultanov zimmasiga va Oʻzbekiston Respublikasi Vazirlar Mahkamasining Yoqilgʻi-energetika sohasi va sanoatning bazaviy tarmoqlarini rivojlantirish masalalari kotibiyatiga yuklansin.